Document ID: 32010R0726
Publication Date: 2010-08-12

Content:
32010R0726
L 213/29
SLUŽBENI LIST EUROPSKE UNIJE
UREDBA KOMISIJE (EU) br. 726/2010
od 12. kolovoza 2010.
o izmjeni Uredbe (EZ) br. 917/2004 o detaljnim pravilima za primjenu Uredbe Vijeća (EZ) br. 797/2004 o mjerama za poboljšanje općih uvjeta proizvodnje i stavljanja na tržište pčelarskih proizvoda
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno članak 110. u povezanosti s člankom 4. Uredbe,
budući da:
(1)
Uredba Komisije (EZ) br. 917/2004 (2) određuje odredbe za provedbu nacionalnih programa pčelarstva predviđenih u Uredbi (EZ) 1234/2007. Financijski doprinos Zajednice ovim programima temelji se na popisu pčela u svakoj od država članica kako je navedeno u Prilogu I. Uredbi (EZ) br. 917/2004.
(2)
U izvješćima država članica u kojima su ažurirani strukturalni podaci o situaciji u sektoru kako je to predviđeno u članku 1. točki (a) Uredbe (EZ) br. 917/2004 došlo je do promjena u broju košnica.
(3)
Uredbu (EZ) br. 917/2004 potrebno je stoga odgovarajuće izmijeniti.
(4)
S obzirom da članak 2. točka (3) Uredbe (EZ) br. 917/2004 utvrđuje 31. kolovoza kao konačan datum za provedbu mjera u okviru programa pčelarstva za godinu na koju se te mjere odnose, ova Uredba trebala bi se početi primjenjivati od tržišne godine 2010/2011.
(5)
Mjere predviđene u ovoj Uredbi su u skladu s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Prilog I. Uredbi (EZ) br. 917/2004 zamjenjuje se tekstom iz Priloga ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Primjenjuje se po prvi put na programe koji spadaju u tržišnu godinu 2010./2011.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 12. kolovoza 2010.

EuroVoc Classification:
Level 1 (Primary): 100158
100147
100144
100156
Level 2 (Secondary): 100250
100260
100175
100196
Level 3 (Tertiary): 13
711
4017
2481
All Tags: 13
1465
2115
5127